KOMMISSIONENS DIREKTIV 2000/1/EF

af 14. januar 2000

om tilpasning til den tekniske udvikling af Rådets direktiv 89/173/EØF vedrørende visse dele og specifikationer for landbrugs- og skovbrugshjultraktorer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 74/150/EØF af 4. marts 1974 om tilnærmelse af medlemsstaternes lovgivning om godkendelse af landbrugs- og skovbrugshjultraktorer(1), senest ændret ved Europa-Parlamentets og Rådets direktiv 97/54/EF(2), særlig artikel 11,

under henvisning til Rådets direktiv 89/173/EØF af 21. december 1988 om tilnærmelse af medlemsstaternes lovgivning vedrørende visse dele og specifikationer for landbrugs- og skovbrugshjultraktorer(3), senest ændret ved direktiv 97/54/EF, særlig artikel 9, og

ud fra følgende betragtninger:

(1) For at tage hensyn til den tekniske udvikling er det nødvendigt at revidere visse bestemmelser vedrørende mål og masse, navnlig i forbindelse med mekaniske koblingsanordninger og trækanordninger, idet de gældende ISO-standarder bør anvendes bedst muligt. Med henblik på at øge sikkerheden bør der i direktiv 89/173/EØF fastlægges nærmere regler for prøvningsmetoderne for alle mulige konfigurationer;

(2) de i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 74/150/EØF -

UDSTEDT FØLGENDE DIREKTIV:

Artikel 1

Bilag I, II, IV og V til direktiv 89/173/EØF ændres som angivet i bilaget til nærværende direktiv.

Artikel 2

1. Fra den 1. juli 2000 kan medlemsstaterne ikke

- nægte EF-typegodkendelse eller udstedelse af det dokument, der er omhandlet i artikel 10, stk. 1, tredje led, i direktiv 74/150/EØF, for en traktortype, eller national typegodkendelse

- forbyde første ibrugtagning af sådanne traktorer,

hvis traktorerne opfylder forskrifterne i direktiv 89/173/EØF, som ændret ved nærværende direktiv.

2. Fra den 1. januar 2001 kan medlemsstaterne

- ikke længere udstede det dokument, der er omhandlet i artikel 10, stk. 1, tredje led, i direktiv 74/150/EØF, for en traktortype, hvis den ikke opfylder forskrifterne i direktiv 89/173/EØF, som ændret ved nærværende direktiv

- nægte national typegodkendelse af en traktortype, hvis den ikke opfylder forskrifterne i direktiv 89/173/EØF, som ændret ved nærværende direktiv.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2000. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 14. januar 2000.

På Kommissionens vegne

Erkki LIIKANEN

Medlem af Kommissionen

(1) EFT L 84 af 28.3.1974, s. 10.

(2) EFT L 277 af 10.10.1997, s. 24.

(3) EFT L 67 af 10.3.1989, s. 1.

BILAG

I bilag I, II, IV og V til direktiv 89/173/EØF foretages følgende ændringer:

Bilag I: I punkt 2.1.2 ændres "2,50 m" til "2,55 m (uden hensyntagen til dækkets udbulning ved kontakten med vejbanen)".

Bilag II:

1) I punkt 2.3.2.7.1 a) indsættes følgende punktum: "Hvor de nederste trækstænger påvirkes direkte af løfteanordningen, defineres referenceplanet som et tværgående lodret midterplan i forhold til stængerne."

b) Figur 3 udformes således:

">PIC FILE= "L_2000021DA.001702.EPS">

>PIC FILE= "L_2000021DA.001703.EPS">"

2) I punkt 2.3.2.15.2, tabel 6, nedsættes værdien for "a" fra "50" til "40".

Bilag IV:

1) Der indsættes følgende nye punkt 2.8: "2.8. Under forudsætning af, at mindst én mekanisk koblingsanordning har opnået EF-typegodkendelse, godkendes koblingsanordninger og -systemer, der anvendes i andre medlemsstater, i en periode på 10 år efter dette direktivs ikrafttræden, uden at EF-typegodkendelsen bliver ugyldig, under forudsætning af, at deres montering ikke skaber tvivl om delgodkendelserne."

2) I punkt 3.4.1 affattes det første punktum således: "3.4.1. Alle traktorer med en total masse på mere end 2,5 tons skal være forsynet med en koblingsanordning, hvis højde over jorden er i overensstemmelse med en af nedenstående formler:

>PIC FILE= "L_2000021DA.001801.EPS">

eller

>PIC FILE= "L_2000021DA.001802.EPS">"

3) I tillæg 1 erstattes figuren af følgende figurer 1a, 1b og 1c:

">PIC FILE= "L_2000021DA.001901.EPS">

>PIC FILE= "L_2000021DA.001902.EPS">

>PIC FILE= "L_2000021DA.002001.EPS">

>PIC FILE= "L_2000021DA.002101.EPS">"

4) I tillæg 2, punkt 3.2, erstattes formlen:

">PIC FILE= "L_2000021DA.002201.EPS">"

med følgende formel:

">PIC FILE= "L_2000021DA.002202.EPS">"

5) Tillæg 4: a) Indledningen og første led affattes således: "EF-typegodkendelsesmærket består af:

- et rektangel, i hvis inderfelt bogstavet "e" og kendingstallet for den medlemsstat, som har meddelt typegodkendelse, er anført:

1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 9 for Spanien, 11 for Det Forenede Kongerige, 12 for Østrig, 13 for Luxembourg, 17 for Finland, 18 for Danmark, 21 for Portugal, 23 for Grækenland og 24 for Irland."

b) I andet led udgår ordene "under og".

Bilag V: Punkt 2.1.3 affattes således: "EF-standardtypegodkendelsesnummer:

Dette nummer består af bogstavet "e" efterfulgt af kendingstallet for den medlemsstat, som har meddelt EF-standardtypegodkendelsen:

1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 9 for Spanien, 11 for Det Forenede Kongerige, 12 for Østrig, 13 for Luxembourg, 17 for Finland, 18 for Danmark, 21 for Portugal, 23 for Grækenland og 24 for Irland

og et typegodkendelsesnummer, som svarer til nummeret på typegodkendelsesattesten for køretøjstypen.

Mellem bogstavet "e" fulgt af kendingstallet for den medlemsstat, som har meddelt EF-standardtypegodkendelsen, og typegodkendelsesnummeret indsættes en stjerne."